
     CONSILIUL LOCAL AL COMUNEI BUJORENI, 

                                JUDEȚUL VÂLCEA





I. CARTEA ELECTRONICĂ DE IDENTITATE (CEI)
PRIMA CARTE ELECTRONICĂ DE IDENTITATE ESTE GRATUITĂ pentru persoanele ce au împlinit vârsta de 14 ani.
Minorii care solicită eliberarea CEI cu 30 de zile înainte de împlinirea vârstei de 14 ani beneficiază de gratuitate.
 ATENȚIE!!!
 Începând cu cea de-a doua emiterea a CEI, taxa este de 70 lei și se achită anterior depunerii cererii la ghișeele unităților CEC Bank, în contul colector al Companiei Naționale „Imprimeria Națională” SA sau la stațiile de plată Selfpay.
 Cererea se depune doar cu programare prealabilă accesând: https://hub.mai.gov.ro/
 
 
II. CARTEA DE IDENTITATE SIMPLĂ (CIS)
 Taxa de eliberare a CIS este de 40 lei și se achită anterior depunerii cererii la ghișeele unităților CEC BANK, în contul colector al Companiei    Naționale „Imprimeria Națională” SA sau la stațiile de plată Selfpay.
[bookmark: _GoBack] Cererea se depune cu programare prealabilă la sediul SPCLEP Bujoreni.
 Dovada plății trebuie prezentată la ghișeu împreună cu documentele necesare eliberării actului de identitate.
 
 Începând cu data 01.09.2025, cărțile electronice de identitate precum și cărțile de identitate simple, pot fi eliberate și în baza unei procuri speciale autentificate la notarul public român sau la misiunile diplomatice ori oficiile consulare de carieră ale României din străinătate sau la autoritățile străine competente. În acest ultim caz, procura va fi prezentată tradusă în limba română și legalizată, potrivit normelor în vigoare.
 
III. CARTEA DE IDENTITATE (C.I. – model 1997)
Termen de eliberare: 30 de zile
Urgențele nu pot fi soluționate prin emiterea unei C.I. (1997)
Pentru emiterea cărții de identitate (CI model 1997) se preiau doar următoarele categorii de cereri:
1. depuse la misiunile diplomatice sau oficiile consulare de carieră ale României acreditate în străinătate, primite de la nivelul Direcției Generale pentru Evidența Persoanelor;
2. depuse de către persoane împuternicite pe bază de procură specială eliberată de misiunile diplomatice sau oficiile consulare de carieră ale României acreditate în străinătate;
3. depuse pentru persoanele netransportabile la sediul serviciului public comunitar de evidență a persoanelor;
4. solicitate de persoanele internate, primite spre îngrijire ori găzduire în instituții sanitare, de protecție și în centre de servicii sociale care se află în imposibilitate de a se deplasa la sediul serviciului public comunitar de evidență a persoanelor;
5. depuse pentru persoanele încarcerate care nu pot fi deplasate, din motive de securitate la sediul serviciului public comunitar de evidență a persoanelor.

